CELEX: C2007/069/51
Language: hu
Date: 2007-03-24 00:00:00
Title: T-21/07. sz. ügy: 2007. január 29-én benyújtott kereset – L'Oréal kontra OHIM – Spa Monopole (SPALINE)

24.3.2007   
            
            
               HU
            
            
               Az Európai Unió Hivatalos Lapja
            
            
               C 69/23
            
         2007. január 29-én benyújtott kereset – L'Oréal kontra OHIM – Spa Monopole (SPALINE)
   (T-21/07. sz. ügy)
   (2007/C 69/51)
   A keresetlevél nyelve: angol
   Felek
   
      Felperes: L'Oréal SA (Párizs, Franciaország) (képviselő: E. Baud, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: SA Spa Monopole, Compagnie fermière de Spa, rövidítve SA Spa Monopole NV (Spa, Belgium)
   Kereseti kérelmek
   
               —
            
            
               az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 415/2005-1. sz. ügyben 2006. október 18-án hozott határozatát;
            
         
               —
            
            
               az Elsőfokú Bíróság az alperest, illetve adott esetben a beavatkozót kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: a „SPALINE ”közösségi szóvédjegy a 3. osztályba tartozó áruk (szappanok fürdéshez és zuhanyozáshoz, hidratáló krémek, testápolók, arclemosók/tonikok, összehúzó/vérzéscsillapító szerek, bőr- és arctisztítók, arcpakolások, bőrradírok és illatszerek) tekintetében – 989 236. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: SA Spa Monopole NV.
   
      A hivatkozott védjegy vagy megjelölés: a „SPA”, a „LIP SPA”, a „SPA SKIN CARE ”és a „Les Thermes de Spa ”nemzeti és nemzetközi ábrás és szóvédjegyek a 3., 32. és 42. osztályba tartozó áruk és szolgáltatások tekintetében.
   
      A felszólalási osztály határozata: a felszólalásnak helyt adott.
   
      A fellebbezési tanács határozata: a fellebbezést elutasította.
   
      Jogalapok: A felperes kérelmének alátámasztásaként egyetlen jogalapra hivatkozik, amelynek alapján azt állítja, hogy a megtámadott határozat sérti a 40/94/EK tanácsi rendelet 8. cikkének (5) bekezdését.
   A felperes először is azt állítja, hogy a megtámadott határozat nem értékelte megfelelően a közösségi védjegyrendelet 8. cikke (5) bekezdése alkalmazásához szükséges követelményeket, mivel nem vette figyelembe, illetve teljes mértékben figyelmen kívül hagyta azt, hogy a „spa ”szó a Benelux államok területén a kozmetikumok tekintetében leíró és szokásos jellegű.
   A felperes különösen arra hivatkozik, hogy a megtámadott határozat a közösségi védjegyrendelet 8. cikkének (5) bekezdése által előírt több követelményt nem helyesen értékelt, mivel az első fellebbezési tanács által megállapítottakkal ellentétben, a szóban forgó megjelölések vizuálisan, hangzásbeli téren és fogalmilag nem hasonlóak annyira, hogy az érintett fogyasztók azokat egymással kapcsolatba hoznák. Ezen kívül, a felperes azt állítja, hogy a SPALINE közösségi védjegy használata nem él vissza a korábbi „SPA ”Benelux védjegy jó hírnevével, és annak használata nem alapos ok nélküli.